 Inkasta oo kulanka labadan xisbi dhexmaray aanay saxaafaddu goob-joog ka ahayn, haddana waxay warar xog-ogaal ahi tibaaxeen inay kulankaas ka soo qayb-galeen guddiyada sare ee kala hogaamiya labada xisbi oo ay ka mid yihiin Gudoomiyeyaasha labada xisbi Axmed Siillaanyo iyo Faysal Cali Waraabe, sidoo kale waxa la sheegay inay kulankaas ka soo qayb-galeen mudaneyaasha Aqalka Wakiilada kaga jira labadaa xisbi, waxaana kulankaa laysku dhaafsaday hadalo ku saabsan sidii ilaa intii suurta-gal ah laysugu soo dhawayn lahaa aragtiyaha labada xisbi, isla markaana wixii ay ku kala aragti duwanaadaan laysugu ixtiraami lahaa. 